Дзяржаўная ўстанова адукацыі

 “Гімназія №6 г. Мінска”

**Урок беларускай мовы**

**для 2 класа**

**па тэме “Звонкія і глухія зычныя гукі.**

**Іх абазначэнне не пісьме”**

Падрыхтавала

настаўніца пачатковых класаў

вышэйшай кваліфікацыйнай катэгорыі

Багданава Таццяна Георгіеўна

Мінск 2016г.

**Тэта ўрока:** “Звонкія і глухія зычныя гукі. Іх абазначэнне не пісьме”

**Тып урока:** урок атрымання новых ведаў

**Мэты:** засвоіць пары па звонкасці і глухасці, вылучаць на слых словы з парнымі зычнымі, фарміраваць уменне правяраць парны звонкі ці глухі зычны; развіваць мову, увагу, памяць, мысленне вучняў; выхоўваць любоў да роднай мовы.

Ход урока

1. **Арганізацыйна-матывацыйны этап**

**1. Прывітанне вучняў.**

-Добрай раніцы. Пачнём наш урок роднай мовы. Як вы лічыце, на якой мове мы будзем старацца размаўляць і пісаць на ўроку?

**2. Праверка дамашняга задання**

-Пачнём працу з праверкі дамашняга задання (калектыўная праверка).

-Пасля праверкі кожнага этапа ўрока, вы будзеце ацэньваць свае веды наступным чынам:у кожнага з вас на парце ёсць малюнак яблынькі і яблыкі трох колераў. Калі заданне будзе выканана выдатна, то вы можаце прыклеіць яблык чырвонага колеру, калі ёсць невялікія памылкі—то жоўты яблык, калі памылак шмат – то яблык зялёнага колеру. Пры канцы ўрока мы падвядзём вынік і паглядзім, як вы спраўляліся з заданнямі.

*Вучні правяраюць правільнасць выканання дамашняга задання і ацэньваюць сябе.*

-Успомніце, якія асаблівасці правапісу літар беларускай мовы сустракаліся пры выконванні дамашняга задання.

*Настаўнік паказвае крткі з лічбамі, а вучні называюць арфаграмы, адпаведныя памятцы працы над памылкмі.*

**3. Развіццё мовы**

-У падрыхтоўца да сённяшняга ўрока, маім вучням-памочнікам было дадзена індывідуальнае заданне. Давайце паглядзім, як яны з ім справіліся.

Першы памочнік быў павінен перакласці на беларускую мову словы, падабраць патрэбны колер і вывучыць верш напамяць:

свёкла-буряк-барвовы

ежевика-ажыны-чорна-сіні

картошка-бульба-карычневы

тыква-гарбуз-аранжавы

огурец-агурок-зялёны

крыжовник-агрэст-салатавы, бурштынавы

Я-беларус, і тым ганаруся.

Што гэта так, даказаць я бяруся.

Сваю гісторыю я маю.

На мове сваёй пішу і размаўляю.

Другі памочнік павінен быў знайсці інфармацыю пра ляльку-сувенір у нацыянальным адзенні і вывучыць напамяць верш.

Я-дзяўчынка-беларуска

З васільковымі вачыма.

Хоць малая, але знаю!

Беларусь-мая Радзіма!

**4. Чыстапісанне**

-А зараз патрэніруем нашы вочкі,пальчыкі, увагу.

-Якая зараз пара года?

-Назавіце зімовыя месяцы.

-Які зараз месяц.

-Люты—зіма лютуе, не хоча адступаць, могуць быць завеі, снег, мароз. Да нас у клас таксама заляцела сняжынка. Паназіраем, куды яна апусціцца.(На дошцы табліца з літарамі).

|  |  |  |  |
| --- | --- | --- | --- |
|  | б | з | ж |
| н | ш | п | л |
| р | м | к | с |

*Настаўнік называе каманды ўверх, уніз, а вучні назіраюць і называюць, якія пары літар утварыліся.*

бп жш зс

-Прыгожа запішам атрыманыя пары літар.

-Як вы думаеце, якая арфаграма будзе гераіняй сенняшняга ўроку.

1. **Актуалізацыя ведаў.**

-А зараз я прапаную вам адгадаць загадкі (праца са слайдамі).

* І дзень ішоў ён, і ўначы
А як прыйшла пара,
Не ўставаючы, ён
Пойдзе са двара. (Снег)
* Гэта што за шкло такое?
Не разбіць яго рукою.
А як сонца прыпячэ—
Шкло вадою пацячэ. (Лядзяш)
* Ён без фарбаў, без алоўка
На акне малюе лоўка
Лапкі елак, пальмаў вецце,
Як жа той мастак завецца? (Мароз)

-Запішам гэтыя словы у другі радок чыстапісання.

-Што агульнага ў гэтых словах?

-Гэтыя словы аб’яднаны тэмай, а яшчэ ў іх ёсць парныя звонкія і глухія зычныя.

1. **Успрыманне і першапачатковае асазнанне новага матэрыялу.**

-Працаваць над тэмай нашага ўрока нам дапамогуць тры пытанні: Што? Дзе? Як?

-Паспрабуем адказаць на першае пытанне—што?

-Зараз пагуляем у гульню “Знайдзі пару”. Завіруха раскідала парныя зычныя, адны з іх зляцелі дак мяне ў карзінку, а другія засталіся ў вас на партах. Дапамажыце знайсці пары літар.

 *Вучні па аднаму выходзяць да дошкі і выцягваюць з карзінкі літары, а задача таго, хто мае адпаведную пару выйсці хуценька да дошкі і назваць прыклад слоў з атрыманай парай.*

* Дуб-дуба
* Дождж-дажджу
* Бег-бягу
* Нож-нажы і г.д.

-А зараз праверым, як вы запомнілі атрыманыя пары літар. У кожнага з вас на парце ёсць табліца. Паспрабуйце яе запоўніць. (Праверка з экранам, ацэньванне).

**б г д з ж дж дз
п х т с ш ч ц**

***Прамежкавы вынік:*** што з’яўляецца прадметам вывучэння сённяшняга ўроку? Назавіце пары літар па звонкасці і глухасці.

***Фізкультхвілінка пад песню “Саўка ды Грышка”***

1. **Замацаванне ведаў**

-А зараз паназіраем, дзе сустракаюцца парныя зычныя і як будзем іх правяраць. Мы будзем працаваць са слоўнікам у канцы падручніка.

-Знайдзіце словы з парнымі зычнымі (дождж, сусед, гарбуз, адказ, вокладка).

-У якім месцы ў словах знаходзяцца парныя зычныя?

-Як будзем іх правяраць, мы прачытаем у памятцы па рабоце над памылкамі?

-А зараз паспрабуем запісаць гэтыя словы пад дыктоўку.

*Каля дошкі працуюць вучні-памочнікі. Яны запісваюць словы і тлумачаць іх сэнс.*

* Сусед-чалавек, які жыве побач.Жанчына-суседка.
* Гарбуз—гародніна. Кавун-смачная ягада.*.*
* Адказ-гаварыць, адказваць

Спытаў у дзеда ўнук Міколка

Навошта вожыкам іголкі?

І пачуў адказ такі:

--Каб не з’елі іх ваўкі.

* Вокладка-абгарнуць падручнік, сшытак.

Свой падручнік зберагу,

Абгарну ў вокладку.

*(Ацэньванне задання вучнямі).*

***Прамежкавы вынік:*** Што правяралі? Дзе правяралі? Як правяралі?

*Адначасова з запісваннем слоў пад дыктоўку, адзін вучань-памочнік працуе з індывідуальным заданнем.Трэба падабраць словы з правага слупка і растлумачыць напісанне парных зычных.*

Люты, траскучы дождж
Белы, скрыпучы мароз
Празрысты, гладкі снег
Халодны, праліўны лёд

1. **Прымяненне ведаў**

-Для таго, каб упэўніцца, што сённяшняя тэма вамі засвоена на пэўным узроўні, выканаем заданне па варыянтах.

1в. (уставіць патрэбную літару) 2в.(знайсці памылкі)
лы(ж,ш)ка пірог
скры(б,п)ка горат
ба(б,п)ка грыб
ры(б,п)ка чыш
ду(б,п)кі агарот
ні(з,с)ка дуб
бяро(з,с)ка сцешка
мы(ш,ж)ка зуб

*Праверка са слайдам, ацэньванне сябе.*

1. **Развіццё мовы і кантроль ведаў**

-Наша мова не толькі прыгожая, багатая, смачная, але і мудрая. І мудрасць перадаецца цераз прыказкі і прымаўкі.

-Зараз вы будзеце працаваць у парах. Вам трэба будзе скласці са слоў з канверта прыказку і патлумачыць яе.

У зімы рот вялікі.

На дварэ мароз, а пад носам адліга.

Мароз, не цісні за нос.

Беражы нос у вялікі мароз.

Кот на печку-сцюжа на двор.

-У якіх словах вам сустрэліся парныя зычныя?

-Як будзем іх правяраць?

-Паглядзім, як вы засвоілі сённяшнюю тэму. Запішыце сваю пагаворку па памяці.

*Узаемаправерка, ацэньванне сябе.*

1. **Падвядзенне вынікаў. Рэфлексія.**

-Ну а зараз паглядзім, якія яблынькі атрымаліся ў вас.

*Вучні вывешваюць на дошку асабістыя яблынькі.*

-Мне вельмі прыемна, што большасць яблыкаў на вашых яблыньках чырвонага колеру, таму я хачу сказаць вам вялікі дзякуй і пачаставаць смачнымі яблыкамі. Кожны, хто будзе атрымліваць яблык, павінен мне адказаць на пытанні:што правяраем, дзе правяраем, як правяраем?